Berlingske Tidende, 1836-02-06
Naar saaledes Fabrikherren, der i faa Dage kan frembringe nye Former eller Mynstre af sine Fabricata, ikke vilde lide et uopretteligt Tab, ved at vedblive sin gamle Productionsmaade, indtil Mangel paa Afsætning nødte ham til at levere det, der nu fordres, kunde dette dog let blive Tilfældet med Landmanden, der behøver Aar til at forandre sin Drivt. Anvende vi det for Sagte paa den, hvis Erhverv tildeels bestaaer i at tillægge Kreaturer, og navnlig Heste, vil selv den Blinde kunne see, hvor stor Skade han gjør sig ved ikke at være opmærksom paa Tidens Tegn, thi er hans Opdræt af det Slags, som ikke meere finder Kjøbere, eller i det mindste ikke til tilstrækkelige Priser, kan han hverken forandre sin Race paa nogle Dage eller paa nogle Aar, men der udfordres et Tidsrum af 4 til ja maaskee 6 Aar, inden han kan bringe nye, til Tidens Fordringer stemmende Producter til Markedet, og – medens Græsset groer, døer Koen Hvorpaa tyde da Tidens Tegn med Hensyn til Landets Hesteavl? Nutidens Tendens er til det Reelle; den aabenbarer sig i det Hele, som i det Enkelte; det er nu fornemmelig Nytten, der spørges om. Det er ikke længer en vis Farve, en vis Maade at bevæge sig paa, der bestemmer Hestens Værdi; men dens Kraft og dens Bevægelsers Hurtighed; man anseer ikke den som Patriot, der berømmer den danske Hest fremfor alle andre Landes, blot fordi den er dansk, men den, som skaffer os den bedste og nyttigste Hesterace, om den saa- ogsaa er fremmed og saaledes gjør den til dansk, thi vi have endelig lært at indsee, at vi have meer Fordeel af at opdrætte Heste af en god fremmed, end af en mindre god indenlandsk Race. Derfor er Tidens Fordring: skaf Heste, som kunne bære eller trække den sværeste Byrde i korteste Tid. At saadanne Heste, især naar deres Ødre tillige svarer til Nutidens Fordringer af Skjønhed, altid ville faae en tilstrækkelig og sikker Afsætning, vil vel neppe Nogen for Alvor betvivle. For nærmere at oplyse disse Sætninger, bliver det fornødent at gjennemgaae de forskjellige Slags Heste, som ere Gjenstand for Handel. 1. Heste for Landeveien. Kaster man Blikket udenfor Fædrelandet, bemærker man snart, at en af Nutidens Hovedtanker og Hovedidrætter er at arbejde paa hurtigere Communicationsmidler; Jernbaner, paa hvilke der kjøres med Lynets Fart, Hurtigposter &c. &c. høre allevegne til Dagens Orden, og frembringe en total Revolution i Landenes Afstand fra hinanden; thi denne beroer jo egentlig kun paa den Tid, Samqvemmet udfordrer. Da Hesten er et af de vigtigste Communicationsmidler, maa Revolutionen ogsaa treffe den man vil ikke længer nøjes med de langsomme, tunge Heste, man hidtil har brugt; Hurtigheden paa Jernbanerne bliver nu Jdealet, hvorefter der stræbes, og da disse Baner kun anlægges paa Hovedrouterne, vil man paa alle Chausseer og Biveje anskaffe det Communicationsmiddel, som kommer det nærmest, altsaa forlange de hurtigste Heste. Men selv i vort Fædreland vil Landmanden finde Tidens Tegn i denne Henseende tydelige nok. Nu skal Extraposten kjøre Milen i 1/4 Time; fra Hamborg til Kjøbenhavn gaaer en Slags Hurtig post, Chausseer anlægges allevegne, saaledes flere Steder i Jylland, og nu begyndes snart paa en lignende fra Kolding til Altona. Efter den nøje Forbindelse, der nu er mellem alle civiliserede Nationer, er det ikke at tænke paa, at nogen længe, uden haardt at maatte bøde derfor, kan beholde de hidtilværende slette Veje og Befordringer; Tidens aldrig hvilende Hjul vil trække den Rolende efter sig med uimodstaaelig Kraft.